Source: https://www.mont.ro/stiri/?editia=20080211&pagina=1&articol=16145
Timestamp: 2020-05-29 07:13:44+00:00
Document Index: 8137024

Matched Legal Cases: ['articolul\n8', 'articolul\n8', 'articolul\n23', 'articolul\n23', 'articolul\n10', 'articolul\n20']

INCENDIATORI RETINUTI - Monitorul de Neamt si Roman
• doi tineri suspectati că au stat la baza incendierilor de limuzine din cursul anului 2006, au fost retinuti de politisti • este vorba de Cristian Chilat, zis „Falău“ si Daniel Pădurariu • la locuinta primului, politistii au găsit un pistol Glock si mai multe gloante • „Falău“ este un apropiat al lui Puiu Mironescu, cel care a fost împuscat de un necunoscut în februarie 2006 • în acel an, familia Mararu a pierdut mai multe autoturisme de lux ce au fost incendiate de persoane necunoscute •
Atentatele comise în cursul anului 2006, în Piatra Neamt, cînd mai multe autoturisme de lux, majoritatea proprietatea fratilor Mararu au fost incendiate, sînt la un pas de a fi rezolvate. Ieri, politistii nemteni au retinut două persoane suspectate că ar fi autorii a cel putin trei dintre incendieri. La acestea, s-ar adăuga, spun sursele noastre, si recentul atentat mafiot, în urma căruia Petru Voroneanu a rămas fără o masină în valoare de peste 60.000 de euro. Din surse demne de încredere, dar care au dorit să-si păstreze anonimatul, am aflat că cei doi suspecti sînt Cristian Pilat, zis „Falău“, în vîrstă de 38 de ani, din Piatra Neamt, si Daniel Pădurariu, de 38 de ani, din comuna Alexandru cel Bun. Trebuie precizat că „Falău“ este unul dintre apropiatii lui Puiu Mironescu, cel care în luna februarie 2006 a fost împuscat în fata blocului în care locuieste, de un individ necunoscut. De asemenea, „Falău“ a mai făcut obiectul unui dosar penal în care a fost cercetat pentru distrugere, după ce Bogdan Mararu s-a plîns politistilor că l-a văzut în timp ce îi zgîrîia masina în valoare de cîteva zeci de mii de euro. Pe numele celor doi, Chilat si Pădurariu, anchetatorii au emis mandate de retinere petru o perioadă de 24 de ore, ei fiind acuzati de comiterea infractiunilor de distrugere prin incendiere si nerespectarea regimului armelor si munitiilor. Ultima infractiune, pusă în sarcina celor doi, a venit ca urmare a descoperirii, la locuinta lui „Falău“ a unui pistol marca Glock si a munitiei aferente, pentru care nu existau documente legale de detinere. De altfel, în urma perchezitiilor domiciliare efectuate la locuintele celor doi, politistii au mai găsit o cagulă si un baston telescopic. Astăzi, cei doi suspecti vor fi prezentati instantei de judecată cu propunere de arestare preventivă.
În ancheta lor, politistii de la Serviciul de investigatii criminale au beneficiat si de ajutorul Sectiei Neamt a Serviciului Român de Informatii. „În urma unor activităti complexe, desfăsurate în ultimele două săptămîni, prin administrare de probe în dosare penale aflate în lucru, si cu sprijinul SRI-Sectia Neamt, pe data de 10 februarie, politistii din cadrul Serviciului de Investigatii Criminale, Serviciul Criminalistic, Biroului Arme, Explozivi si Substante Toxice si luptători de la Detasamentul Politiei pentru Interventii Rapide, au efectuat două perchezitii domiciliare autorizate de instanta de judecată, la locuinta a doi bărbati din judetul Neamt, suspecti de comiterea unor infractiuni de distrugere prin incendiere. La domiciliul unuia dintre cei doi au fost găsite un pistol marca Glock de calibru 9 mm si 14 cartuse cu glont, arma si munitia fiind detinute ilegal. De asemenea, au mai fost ridicate o cagulă si un baston telescopic. Cele două persoane au fost retinute, urmînd a fi prezentate Parchetului de pe lîngă Judecătoria Piatra Neamt, cu propunere de arestare preventivă, sub aspectul comiterii infractiunilor de distrugere prin incendiere si nerespectarea regimului armelor si munitiilor“, a declarat inspectorul Cătălina Bădeanu, purtătorul de cuvînt al Politiei Neamt.
Cei doi, spun sursele noastre, ar fi artizanii incendierilor mafiote din cursul anului 2006. Cum este stiut că cele mai multe atentate au vizat masini de-ale fratilor Mararu si că „Falău“ nu prea era prietenul acestora, este lesne de înteles cam ce fapte sînt puse în sarcina celor doi.
Nopti cu flăcări
La Piatra Neamt, de vreo trei ani, la adăpostul întunericului,autoturisme de zeci de mii de euro ale unor afaceristi mai mult sau mai putin controversati iau foc misterios, cel mai probabil la comandă. A avut loc si un atentat prin împuscare în plină stradă, iar un cazinou a fost atacat cu coktail-uri incendiare în timp ce erau clienti în incintă. Cei mai păgubiti de pe urma atentatelor au fost fratii Gheorge Cătălin si Bogdan Mararu, cărora le-au fost incendiate, în 2005 si 2006, patru masini si o clădire.
9/10 ianuarie 2005 » Un Audi A4, apartinînd lui Cristian Catană (pe atunci judecător la Judecătoria Piatra Neamt) a fost incendiat în spatele blocului. Paguba a fost de 7.000 de euro.
22/23 noiembrie 2005 » Un Audi A8, a lui Gheorghe Mararu, asigurat pentru 65.000 de euro arde în fata blocului unde locuia proprietarul. citeste articolul
8/9 februarie 2006 » Un Porsche Cayenne, apartinînd bunicului lui Gheorghe Mararu i-a foc în parcarea Hotelului Central. Masina valora 100.000 de euro si era asigurată pentru 55.000. citeste articolul
8/9 februarie 2006 » Un Audi A6, proprietate a afaceristului Emil Junghiu este incendiat. Masina era asigurată pentru 45.000 de euro. citeste articolul
23/24 februarie 2006 » Un Renaul Megane, al firmei de lichidări judiciare Elva Cont arde într-o parcare. Paguba este 50.000 de lei. citeste articolul
23/24 aprilie 2006 » O vilă a lui Bogdan Mararu este incendiată. Paguba a fost de circa 300.000 de lei.
9/10 mai 2006 » Un Mercedes E270, a lui Bogdan Mararu, i-a foc în fata blocului. Autorii sînt filmati cu o cameră video dar nu sînt identificati. Masina nu era asigurată si valora 30.000 de euro. citeste articolul
10/11 februarie 2006 » Puiu Mironescu, de 24 de ani, este tinta unui asasinat. Un necunoscut îl împuscă, trăgînd cîteva focuri de armă, două gloante rănindu-l. citeste articolul
20/21 ianuarie 2008 » Un BMW X5, a lui Petru Voroneanu a ars în fata blocului unde locuia proprietarul. A fost vorba de o actiune intentionată, paguba fiind de circa 60.000 de euro. citeste articolul
Articol afisat de 4703 ori | Alte articole de acelasi autor | Trimite mesaj autorului (D. MURARU)
Adăugat de jijil la data 10.02.2008 22:19
B R A V O !!! B R A V O !!! B R A V O !!!
FELICITARI CELOR CARE AU PARTICIPAT LA STRANGEREA DE PROBE ! CE ASTEPTAM CU TOTII DE CEVA VREME S-A PRODUS !!! GREUL DE ABIA ACUM INCEPE ! ACEST FALAU, UN BESMETIC FARA CREIER A FOST COORDONAT MEREU DIN UMBRA DE PUIU MIRONESCU...VOR REUSI OARE ANCHETATORII SA-L CONVINGA PE FALAU SA-L DESCONSPIRE CU PROBE PE MIRONESCU ? DE UNDE SA AIBA UN AMARAT CA FALAU POSIBILITATEA SA-SI IA REVOLVER CU GLONT ? DE UNDE BANI ? PE CE FILIERA ? TOT FALAU PUS DE MIRONESCU A INCENDIAT SI LA VORONEANU...AM FOST PRIMUL CARE V-A TRANSMIS ! INSA MARE ATENTIE DOMNILOR ANCHETATORI, IN AFARA DE CEI DOI RETINUTI, MAI SUNT DOI IMPLICATI !!!
Adăugat de vasile coj la data 10.02.2008 22:39
s-a-ntamplat ce trebuia !!!
trebuia sa se-ntample demult ce s-a-ntamplat ieri ! totusi Institutul de Criminalistica Bucuresti l-a indicat ca incendiator pe falau de anul trecut...de ce oare l-au retinut abia anul asta ? poate intre timp l-au filat.... e posibil ! ideea e ca falau e o sageata, iar ca el mai sunt 2 sau trei...problema e ca arcul n-a fost prins ! doar nu crede nimeni ca falau facea totul de capul lui...avea si el un sef...care-l sponsoriza pt ce facea ..in persoana lui Mironescu ! Bravo, domnule Soric ! bine ai venit in Piatra Neamt...un oras cu oameni linistiti de acum !
Adăugat de clubbman la data 11.02.2008 09:40
ma bucur f mult dar de ce tocmai acum si sper sa nu fie verificat in stare de libertate. toata lumea il stie pe falau drept o persoana agresiva si cu relatii in lumea interlopa dar numeni nu s-a legat de el. de ce nu il baga in inchisoare vreo 20 de ani macar impreuna cu ceilalti complici. tot piatra neamtul stie cine sunt interlopii in piatra doar politia nu.